শিশিরকুমার দাশ (Sisir Kumar Das) (জন্ম:৭ নভেম্বর, ১৯৩৬- মৃত্যু: ৭ মে, ২০০৩) ছিলেন এক অগ্রণী বাঙালি কবি,গদ্যকার, নাট্ককার, প্রাবন্ধিক, শিশুসাহিত্যিক, অনুবাদক ও ভারতীয় সাহিত্য বিষয়ে স্বনামধন্য পণ্ডিত। অনেকের মতে তিনি ভারতীয় সাহিত্যের ইতিহাস লেখার ক্ষেত্রে 'doyen of Indian literary historiographers'Chanda, Ipshita. Historiography: Literary Studies in India. Kolkata: Department of Comparative Literature, Jadavpur University. 2004। প্রায় সম্পূর্ণ একক প্রচেষ্টায় তার লেখা তিন খণ্ডে ভারতীয় সাহিত্যের ইতিহাসA History of Indian Literature 1800–1910 Western Impact: Indian Response, New Delhi: Sahitya Akademi. 1991, সাহিত্যের ইতিহাস চর্চার ক্ষেত্রে এক অন্যতম মাইলফলক। এ ছাড়াও সাহিত্য অকাদেমি প্রকাশিত রবীন্দ্রনাথ ঠাকুরের ইংরেজি রচনা সম্পাদনার কৃতিত্ব-ও তার।   জীবন ও কাজ  মুকুন্দ চন্দ্র দাশ ও সরলা দেবীর পুত্র শিশিরকুমার দাশ - এর, জন্ম হয় ৭ নভেম্বর ১৯৩৬ খ্রিস্টাব্দে কলকাতায়। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি  ২০১৯, পৃষ্ঠা ৩৯১,   প্রথম জীবন ও শিক্ষা  তাঁর স্কুলজীবন কাটে কলকাতায়। ১৯৫১ সালে সাউথ সাবারবন (মেন) স্কুল থেকে ম্যাট্রিক; কলকাতার প্রেসিডেন্সি কলেজ থেকে বাংলা ভাষা ও সাহিত্য নিয়ে সাম্মানিক স্নাতক হন ১৯৫৫ খ্রিস্টাব্দে । ১৯৫৬ সালে প্রকাশিত হয় তাঁর প্রথম কবিতার বই 'জন্মলগ্ন'। পরের বছরেই ১৯৫৭ সালে কলিকাতা বিশ্ববিদ্যালয় থেকে প্রথম শ্রেণিতে প্রথম হয়ে স্নাতকোত্তর উত্তীর্ণ হন। সেসময় তাঁর প্রাপ্ত নম্বর ছিল কলিকাতা বিশ্ববিদ্যালয়ের সর্বকালের সর্বোচ্চ নম্বর। ১৯৬৩ সালে ডক্টরাল ডিগ্রি পান যুগপৎ কলকাতা বিশ্ববিদ্যালয় ও লন্ডন বিশ্ববিদ্যালয় থেকে।   কর্মজীবন ও শিক্ষকতা  প্রথম কয়েক বছর পশ্চিমবঙ্গের কয়েকটি কলেজে পড়ানোর পরে ১৯৬০ থেকে ১৯৬৩ সাল অবধি লন্ডনের স্কুল অফ ওরিয়েন্টাল অ্যান্ড আফ্রিকান স্টাডিজে শিক্ষকতা করেন। ভারতে ফিরে দিল্লি বিশ্ববিদ্যালয়ের সদ্যস্থাপিত আধুনিক ভারতীয় ভাষা ও সাহিত্য বিভাগে ২০০১ সালে তার অবসরের আগে অবধি অধ্যাপনা করেন। ১৯৮০-২০০১ সময়পর্বে তিনি ঐ বিভাগে টেগোর প্রোফেসর পদে বৃত ছিলেন। ভারতীয় তুলনামূলক সাহিত্য সংস্থার (CLAI) সভাপতির দায়িত্বও পালন করেছেন বেশ কয়েক বছর। গ্রিক ভাষা থেকে তিনি একাধিক নাটক ও অ্যারিস্টটলের কাব্য গ্রন্থ অনুবাদ করেছেন । অনুবাদের পাশাপাশি তার বহু মৌলিক রচনাও আছে। ভাষাতত্ত্ব ও সাহিত্যভাবনার দুটি বিভাজিত ধারাকে মিলিয়ে মিলিয়ে দিয়ে তিনি ভারতীয় সমালোচনা সাহিত্যকে এক উল্লেখযোগ্য  জায়গায় পৌঁছে দিয়েছিলেন । তার আর একটি উল্লেখযোগ্য কৃতিকাজ ২০০৩ খ্রিস্টাব্দে প্রকাশিত -'সংসদ বাংলা সাহিত্যসঙ্গী'। এই গ্রন্থে বাংলা সাহিত্যের বিচিত্র পথসঞ্চারী স্রষ্টা-সৃষ্টি-সাময়িকপত্র ও আন্দোলনের অনুপুঙ্খ সমাচার ও মূল্যাঙ্কন উৎকীর্ণ রয়েছে ।    শিশির কুমার দাশ স্মারক বক্তৃতা  ভারতীয় তুলনামূলক সাহিত্য সংস্থার (Comparative Literature Association of Indiahttp://clai.in/sahityavolume1-27feb2011.pdf) আয়োজনে দু'বছরে একবার শিশিরকুমার দাশ স্মারক বক্তৃতা অনুষ্ঠিত হয়।   সম্মান ও পুরস্কার   পশ্চিম জার্মানির নেহরু পুরস্কার (১৯৭০)  Philippines Amodiesa of National Language (১৯৭৪)  পশ্চিমবঙ্গ সরকারের রবীন্দ্র পুরস্কার, The Shadow of the Cross-Christianity and Hinduism in Colonial Situation এর জন্য (১৯৭৬) ও The Artist in Chains এর জন্য (১৯৮৭)  করুণাময়ী স্মৃতি পুরস্কার (১৯৯৫)  পশ্চিমবঙ্গ নাট্য আকাদেমির Distinguished playwright award (১৯৯৫)  কলকাতা বিশ্ববিদ্যালয়ের সুধাময়ী স্মৃতি পদক (১৯৯৬)  টেগোর রিসার্চ ইন্সটিটিউট প্রদত্ত রবীন্দ্রতত্ত্বাচার্য (১৯৯৬)   প্রকাশিত বই    বাংলা      কবিতা   জন্মলগ্ন  হয়তো দরজা আছে অন্যদিকে  অবলুপ্ত চতুর্থ চরণ  বাজপাখির সঙ্গে কিছুক্ষণ   শিশুসাহিত্য   সোনার পাখি  তারায় তারায়  আর্গোস  মাইকেল  চিংড়ি  চাঁদমামা ও বাঘের মাসি   নাটক  অপ্রকাশিত নাটক সংগ্রহ (সংগ্রহ ও সম্পাদনা: সার্থক দাস)   চশমা, রচনাকাল: সেপ্টেম্বর ১৯৫৫। দুঃখ-দয়া-সান্ত্বনা, রচনাকাল: নভেম্বর ১৯৬২।  জীমূতবাহনের গারো যাত্রা, রচনাকাল: জুন ১৯৬৯।  কুমির, রচনাকাল: অক্টোবর ১৯৭০।  উত্তরা, রচনাকাল: জানুয়ারি ১৯৭১।  এছাড়াও,  ১। অলৌকিক সংলাপ। ২। আকবর-বীরবল। ৩। আদিম অন্ধকার। ৪। পুরস্কার-প্রহসনম্। ৫। বাঘ। ৬। ভাঁড়ু দত্ত।   ৭। মুচিরাম গুড়।   ৮। সক্রেটিসের জবানবন্দী।   ৯। সক্রেটিসের সন্ধান। ১০। সিন্দুক।  ১১। অন্ধ বুদ্ধ। প্রমা। ২০০০। ১২। একটি মৃতদেহ।  ১৩। একটি কুকুর এবং কয়েকজন মানুষ।  ১৪। একদিন একরাত্রি।  ১৫। খেলা।  সহ মোট নাটকের সংখ্যা ৪২টি।   প্রবন্ধসংগ্রহ   মধুসূদনের কবিমানস  বাংলা ছোটগল্প  চতুর্দশী  গদ্য ও পদ্যের দ্বন্দ্ব  বিতর্কিত অতিথি  শাশ্বত মৌচাকঃ রবীন্দ্রনাথ ও স্পেন  কবিতার মিল ও অমিল  পাঠ্যক্রম ও সাহিত্য  ভাষা জিজ্ঞাসা  ফুলের ফসল (সংকলনের রাজনীতি)  মোদের গরব মোদের আশা  ভারত সাহিত্যকথা  সিংহশিশু (সংগ্রহ ও সম্পা- সার্থক দাস)   সম্পাদিত গ্রন্থ   শশিভূষণ দাশগুপ্ত স্মারক গ্রন্থ  শতায়ু সুকুমার  মাইকেল মধুসূদন দত্তঃ নির্বাচিত রচনা  সংসদ বাংলা সাহিত্যসঙ্গী   ইংরেজি   Comparative Literature: Theory and Practice (co-edited with Amiya Dev);  The English Writings of Rabindranath Tagore;  A History of Indian Literature: 1800–1910, Western Impact, Indian Response;  A History of Indian Literature: 1910–1956, Triumph and Tragedy;  A History of Indian Literature: 500–1399 AD, From Courtly to Popular;  Indian Ode to the West Wind: Studies in Literary Encounters;  Selected Writings on Literature and Language by Rabindranath Tagore (co-edited with Sukanta Chaudhuri, Sankha Ghosh);  Studies in Comparative Literature: Theory, Culture and Space (co-edited with Jancy James);  Early Bengali Prose;  The Artist in Chains;  Ancient and Modern;  The Polyphony of the Bhakti Movement;  Sahibs and Munshis;  The Shadow of the Cross-Christianity and Hinduism in Colonial Situation  Structure of Malto;  Western Sailors, Eastern Seas;  The Mad Lover;  An Indian Ode to the Westwind;  The Controversial Guest: Tagore In China.   তথ্যসূত্র   বিষয়শ্রেণী:১৯৩৬-এ জন্ম বিষয়শ্রেণী:২০০৩-এ মৃত্যু বিষয়শ্রেণী:বাঙালি কবি বিষয়শ্রেণী:বাঙালি অনুবাদক বিষয়শ্রেণী:বাঙালি নাট্যকার বিষয়শ্রেণী:রবীন্দ্র পুরস্কার বিজয়ী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি লেখক বিষয়শ্রেণী:পশ্চিমবঙ্গের পণ্ডিত বিষয়শ্রেণী:ভারতীয় পুরুষ নাট্যকার বিষয়শ্রেণী:২০শ শতাব্দীর ভারতীয় অনুবাদক বিষয়শ্রেণী:বাংলা ভাষার লেখক বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:দিল্লি বিশ্ববিদ্যালয়ের শিক্ষক বিষয়শ্রেণী:ভারতের ইংরেজি ভাষার লেখক বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:ভারতীয় পুরুষ কবি বিষয়শ্রেণী:পশ্চিমবঙ্গের কবি বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:পশ্চিমবঙ্গের নাট্যকার